**Klasifikácia** je výsledkom komplexného hodnotenia vedomostí, zručností a návykov žiaka. Základom na pridelenie klasifikačného stupňa sú známky, čiže zaradenie žiaka alebo jeho výkonu do niektorej výkonnostnej skupiny. Vymedzenie klasifikačných stupňov sa opiera o hodnotenie podľa výkonových kritérií s prihliadnutím na Metodický pokyn č.21/2011 na hodnotenie a kvalifikáciu žiakov stredných škôl.

**Stupne prospechu všetkých vyučovacích predmetov a celkový prospech:**

Prospech žiaka je v jednotlivých vyučovacích predmetoch klasifikovaný týmito stupňami:

1 – výborný ( 100%-90%)

2 – chválitebný (89%-75%)

3 – dobrý ( 74%-60% pre maturitné predmety, 74%-50% - ostatné)

4 – dostatočný ( 59%-40% pre maturitné predmety, 49%-33% - ostatné)

 5 – nedostatočný ( 39%-0% pre maturitné predmety, 32%-0% - ostatné)

Príprava didaktických testov, cieľových otázok pre skupinové práce, písomné cvičenia a frontálne skúšanie pripravuje vyučujúci v rámci tematických listov. Po ukončení posledného tematického celku v danom vyučovacom predmete pripraví vyučujúci súborný didaktický test na overenie komplexných vedomostí a zručností žiakov. Otázky v didaktickom teste nesmú prevýšiť stanovenú úroveň vzdelávacích výstupov v jednotlivých tematických celkoch. Kritériá hodnotenia musia byť súčasťou didaktického testu. Žiaci budú s nimi oboznámení pred absolvovaním didaktického testu. Žiak má možnosť didaktický test opakovať, ak bol v prvom didaktickom teste neúspešný. Termín opakovania didaktického testu sa dohodne medzi skúšajúcim a žiakom. Výsledky didaktického testu sú významnou súčasťou sumatívneho hodnotenia a uchovávajú sa za dobu štúdia žiaka v danom ročníku.

 Žiak je neklasifikovaný v prípade, ak vyučujúci nemá dostatok podkladov na uzatvorenie klasifikácie. O tejto skutočnosti musí byť informovaný riaditeľ školy. Ak je žiak neklasifikovaný, nedostane vysvedčenie, iba výpis z katalógového listu. O dodatočnej klasifikácii rozhoduje riaditeľ školy v zmysle platnej legislatívy. Maturitná skúška/záverečná skúška sa môže opakovať v zmysle právnych predpisov.

Ak má žiak alebo jeho zákonný zástupca pochybnosti o správnosti hodnotenia, môže požiadať riaditeľa školy o komisionálne preskúšanie žiaka. Na základe kritérií hodnotenia sa uskutoční preskúšanie žiaka do 14 dní od doručenia jeho žiadosti prípadne v termíne po vzájomnej dohode medzi žiakom a riaditeľom školy. Komisionálne skúšky prebiehajú v súlade s právnymi predpismi.

Opravné skúšky určuje riaditeľ školy v súlade s právnym predpisom.

**Správanie žiaka je klasifikované týmito stupňami:**

1 – veľmi dobré

2 – uspokojivé

3 - menej uspokojivé

 4 – neuspokojivé

**Výchovné opatrenia**

 Patria sem pochvaly, napomenutia triedneho učiteľa, výstraha triedneho učiteľa, výstraha-pokarhanie riaditeľa školy, podmienečné vylúčenie zo štúdia, vylúčenie zo štúdia. Akékoľvek výchovné opatrenie musí byť okamžite oznámené v písomnej forme rodičom alebo zákonným zástupcom žiaka. Opatrenie sa zaznamenáva do katalógového listu žiaka. Neuvádza sa na vysvedčení.

**Žiak na konci prvého a druhého polroku je hodnotený celkovým prospechom takto:**

- Prospel s vyznamenaním

- Prospel veľmi dobre

- Prospel

- Neprospel

**Klasifikácia a hodnotenie žiakov so ŠVVP** sa robí s prihliadnutímna stupeňporuchy. Vyučujúci rešpektujú doporučenia psychologických vyšetrení žiaka a uplatňujú ich pri klasifikácii a hodnotení správania žiaka. Vyberajú vhodné a primerané spôsoby hodnotenia vrátane podkladov na hodnotenie. Uplatňujú také formy a spôsoby skúšania, ktoré zodpovedajú schopnostiam žiaka a nemajú negatívny vplyv na ich rozvoj a psychiku. Volia taký druh prejavu, v ktorom má žiak predpoklady preukázať lepšie výkony.

**Hodnotenie praktickej prípravy žiakov ( odborný výcvik/odborná prax)**

Výkony a praktické zručnosti žiakov sú pravidelne hodnotené podľa očakávaných výstupov a kritérií hodnotenia uvedených v učebných osnovách OVY a stupnice prospechu na základe Metodického pokynu č. 21/2011na hodnotenie a klasifikáciu žiakov stredných škôl Čl.18 Klasifikácia odborných vyučovacích predmetov praktického vyučovania, ktoré sú povinní všetci odborní zamestnanci a zmluvní partneri dodržiavať.

Štvrťročne ku klasifikácii MOV v školských dielňach alebo zmluvní partneri hodnotia prospech žiakov pomocou hodnotiacich hárkov.

|  |  |  |
| --- | --- | --- |
| **A tanuló neve:** | **Dátum:Iskolaév: Negyedév** | **Szakcsoport:** |
|
|
| **Mester/Szakoktató értékelése** |
| Szakmai tudása  | 1 | 2 | 3 | 4 | 5 |
| Munkához való hozzáálás  | 1 | 2 | 3 | 4 | 5 |
| Igyekezet  | 1 | 2 | 3 | 4 | 5 |
| **A vállalkozó neve: ..................................... Aláírása...................................................** |
|
|
| **Vállalkozó értékelése** |
| Szakmai tudása |   |   | 1 | 2 | 3 | 4 | 5 |
| Munkához való hozzáálás |   |   | 1 | 2 | 3 | 4 | 5 |

|  |  |  |
| --- | --- | --- |
| **Meno a priezvisko žiaka:** | **Dátum:Šk.rok:Štvrťrok:** | **Študijný/učebný odbor:** |
|
|
| **Hodnotenie MOV/vyučujúceho OP** |
| Odborné znalosti a zručnosti  | 1 | 2 | 3 | 4 | 5 |
| Vzťah a  postoj k práci  | 1 | 2 | 3 | 4 | 5 |
|  Usilovnosť, aktivita, kvalita práce  | 1 | 2 | 3 | 4 | 5 |
| **Pracovisko: .......................................... Pečiatka a podpis............................................** |
|
|
| **Hodnotenie zmluvného partnera** |
| Odborné znalosti a zručnosti  |   |   | 1 | 2 | 3 | 4 | 5 |
| Vzťah a  postoj k práci |   |   | 1 | 2 | 3 | 4 | 5 |